ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு: 1.85 லட்சமாக சரிவு
இந்தியாவில் கொரோனா நோய் தொற்றுக்கு சிகிச்சை பெறுபவர்களின் எண்ணிக்கை 1.85 லட்சமாக  குறைந்துள்ளது. இது மொத்த பாதிப்பில் வெறும் 1.74 சதவீதமாகும்.
கடந்த 24 மணி நேரத்தில் 14,256 புதிய பாதிப்புகள் ஏற்பட்டுள்ள நிலையில், 17,130 பேர் குணமடைந்து வீடு திரும்பியுள்ளனர். இதன்மூலம் தற்போதைய மொத்த பாதிப்பில் இருந்து 3,026 குறைந்துள்ளது.
28 மாநிலங்கள்/ யூனியன் பிரதேசங்களில் 5000-க்கும் குறைவானோர் சிகிச்சை பெற்று வருகின்றனர்.
இதுவரை மொத்தம் 1,03,00,838 பேர் குணமடைந்துள்ள நிலையில், குணமடைந்தவர்களின் எண்ணிக்கை 96.82 சதவீதமாக உயர்ந்துள்ளது. குணமடைந்தோருக்கும், சிகிச்சை பெறுவோருக்குமான இடைவெளி தொடர்ந்து அதிகரித்து, தற்போது 1,01,15,176 ஆக பதிவாகியுள்ளது.
28 மாநிலங்கள்/ யூனியன் பிரதேசங்களில் குணமடைந்தவர்களின் சதவீதம் தேசிய அளவைவிட அதிகமாக உள்ளது.
இன்று  காலை 8 மணி வரை, தமிழகத்தில் 51,651 பேர் உட்பட, நாடு முழுவதும் சுமார் 14 இலட்சம்  பேருக்கு தடுப்பூசி போடப்பட்டுள்ளது. கடந்த 24 மணி நேரத்தில் 6,241 முகாம்களில் 3,47,058 பயனாளிகளுக்கு தடுப்பூசிகள் போடப்பட்டுள்ளன. இதுவரை 24,408 முகாம்கள் நடத்தப்பட்டுள்ளன.
புதிதாக குணமடைந்தவர்களில் 84.30 சதவீதத்தினர் 10 மாநிலங்கள்/ யூனியன் பிரதேசங்களைச் சேர்ந்தவர்கள். கேரளாவில் அதிகபட்சமாக 6,108 பேரும், மகாராஷ்டிராவில் 3,419 பேரும், அதைத்தொடர்ந்து கர்நாடகாவில் 890 பேரும் ஒரே நாளில் புதிதாகக் குணமடைந்துள்ளனர்.
79.99 சதவீத புதிய பாதிப்புகள் 6 மாநிலங்கள் மற்றும் யூனியன் பிரதேசங்களில் மட்டுமே ஏற்பட்டுள்ளது. அதிகபட்சமாக தொடர்ந்து கேரளாவில் 6,753 பேரும், மகாராஷ்டிராவில் 2,779 பேரும், தமிழ்நாட்டில் 574 பேரும் புதிதாக தொற்றுக்கு ஆளாகியுள்ளனர்.
கடந்த 24 மணி நேரத்தில் நாட்டில் ஏற்பட்ட 152 உயிரிழப்புகளில் 75.66 சதவீதம், 8 மாநிலங்கள்/ யூனியன் பிரதேசங்களில் பதிவாகியுள்ளது. அதிகபட்சமாக மகாராஷ்டிராவில் 50 பேரும், கேரளாவில் 19 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691485
சிறப்பு சேவைகள் மற்றும் கட்டுரைகள்
ஜி20 மக்கள் பங்கேற்பு விழிப்புணர்வு நிகழ்ச்சி
சென்னை பழைய மாமல்லபுரம் சாலையில் அமைந்துள்ள புனித ஜோசப் பொறியியல் கல்லூரியில் ஜி20 மக்கள் பங்கேற்பு விழிப்புணர்வு நிகழ்ச்சி நடைபெற்றது. ரிசர்வ் வங்கி சார்பில் ஏற்பாடு செய்யப்பட்டிருந்த இந்த நிகழ்ச்சியில், ரிசர்வ் வங்கியின் ஒருங்கிணைந்த  குறித்து விழிப்புணர்வு ஏற்படுத்தப்பட்டது.
இந்த நிகழ்ச்சியில் புனித ஜோசப் பொறியியல் கல்லூரி மற்றும் புனித ஜோசப் தொழில்நுட்ப நிறுவனத்தின் முதலாமாண்டு 550 பேர் பங்கேற்றனர். இதில் தமிழ்நாடு மற்றும் புதுச்சேரி யூனியன் பிரதேச ரிசர்வ் வங்கியின் வாடிக்கையாளர் சேவையில் உள்ள குறைபாடுகளைத் தீர்க்கும் அமைப்பின் பொதுமேலாளர் திருமதி ஷர்மிளா சம்பத்குமார், இந்தியாவின் ஜி20 தலைமைத்துவத்தின் கருப்பொருளான ஒரே பூமி, ஒரே குடும்பம், ஒரே எதிர்காலத்தைக் கொண்ட வசுதைவ குடும்பகம் குறித்து விரிவாக விளக்கினார்.
இதில் பேசிய புனித ஜோசப் பொறியியல் கல்லூரி டீன் திரு வள்ளிநாயகம், இந்த வாய்ப்பைப் பயன்படுத்திக்கொண்டு, ரிசர்வ் வங்கியின் ஒருங்கிணைந்த ஒம்புட்ஸ்மன் திட்டம் சார்ந்த தங்களது சந்தேகங்களை நிவர்த்தி செய்துகொள்ளுமாறு மாணவர்களுக்கு அறிவுறுத்தப்பட்டது. இந்த நிகழ்ச்சியில் புனித ஜோசப் குழுமக் கல்வி நிறுவனங்களின் தலைவர் திரு பாபு மனோகரன், நிர்வாக இயக்குநர் திரு ஷாசி சேகர் ஆகியோரும் பங்கேற்று சிறப்பித்தனர்.
பிரதமர் அலுவலகம்
புதிய இந்தியாவிற்கான நிதி நிலை அறிக்கை நாட்டிற்கு சக்தி அளிக்கும், பிரதமர்
நிதி நிலை அறிக்கை ஏழைகளுக்கு அதிகாரம் அளித்து, விவசாயிகளுக்கு உத்வேகம் அளித்து, பொருளாதார வளர்ச்சியின் திருப்புமுனையாக அமையும்
12 கோடி விவசாயிகள், அவர்களின் குடும்பங்களுக்கும், வருமான வரி செலுத்தும் 3 கோடி நடுத்தர வர்கத்தினருக்கும் பயன்
ஐந்து ஏக்கர் நிலத்திற்கு கீழ் நிலம் உள்ள விவசாயிகளுக்கு பிரதமர் விவசாய நிதி, பெரும் உதவியாக இருக்கும்
பிரதமர் ஷ்ரம் யோகி மண்தன் திட்டம், அமைப்பு சாரா துறையை பாதுகாக்கும்
நிதி நிலை அறிக்கை புதிய இந்தியாவிற்கான நிதி நிலை அறிக்கை என்று பிரதமர் திரு. நரேந்திர மோடி தெரிவித்துள்ளார்.
2019-20 ஆம் நிதியாண்டுக்கான இடைகால நிதி நிலை அறிக்கை தாக்கல் செய்யப்பட்ட பின்பு, தொடர்ந்து தனது கருத்துகளை டுவிட்டு செய்த பிரதமர், 12 கோடி விவசாயிகள் அவர்களின் குடும்பத்தினர், வருமான வரி செலுத்தும் 3 கோடி நடுத்தர வர்க்கத்தினர்கள், 30-40 கோடி தொழிலாளர்கள் புதிய இந்தியாவிற்கான நிதி நிலை அறிக்கைக்கு நன்றி தெரிவிப்பார்கள் என்று கூறினார்.
தேசிய ஜனநாயக கூட்டணி அரசின் வளர்ச்சிக்கான முன்முயற்சிகள் பல்வேறு மக்களின் வாழ்க்கைக்கு உதவும் வகையில் உள்ளது. இது நிதி நிலை அறிக்கையிலும் பிரதிபலித்துள்ளது. விவசாயிகள் முதல் நடுத்தர மக்கள் வரை, வருமான வரி விலக்கு முதல் உள்கட்டமைப்பு வரை, வீட்டு வசதி முதல் சுகாதாரம் வரை, புதிய இந்தியாவின் அதிவேக வளர்ச்சியினால் அனைவரும் பயன்பெற உள்ளனர் என்று பிரதமர் தெரிவித்தார். ஏழ்மை பிடியிலிருந்து பல மக்கள் விடுபட்டுள்ளதை காணும்போது எனக்கு மகிழ்ச்சி அளிக்கிறது. நமது புதிய நடுத்தர மக்கள் எண்ணிக்கையும் அவர்களின் கனவுகளும் வளர்ந்து வருகிறது. வரி விலக்குக்காக நடுத்தர மக்களுக்கு வாழ்த்து தெரிவித்த பிரதமர், நாட்டின் வளர்ச்சிக்காக பெருமளவில் பங்களித்த நடுத்தர மக்களுக்கு நான் தலைவணங்குகிறேன் என்று கூறினார்.
நிதிநிலை அறிக்கைகள் வாயிலாக பல ஆண்டுகளாக விவசாயிகளுக்காக பல்வேறு முன்முயற்சிகள் கொண்டுவரப்பட்டாலும் இத்திட்டத்தின் பலன்களை விவசாயிகள் அடையவில்லை என்று கூறினார். 5 ஏக்கருக்கும் கீழ் நிலம் கொண்ட விவசாயிகளுக்கு பிரதமரின் விவசாய நிதி பட்ஜெட்டில் அறிவிக்கப்பட்டிருப்பது விவசாயிகளின் நலனில் வரலாற்று சிறப்பு மிக்க நடவடிக்கையாக அமையும்.
அமைப்புசாராத்துறையை பாதுகாப்பதற்கான தேவையின் முக்கியத்துவம் குறித்து பேசிய அவர், பிரதமரின் ஷ்ரம் யோகி மன்தன் யோஜனா பெருமளவில் உதவும் என்று கூறினார். இத்துறையின் நலன் காப்பது மிகவும் அவசியமாகும். அதனை புதிய இந்தியாவுக்கான இந்த நிதி நிலை அறிக்கை செய்துள்ளது. ஆயுஷ்மான் பாரத் திட்டம் மற்றும் பன்முக பாதுகாப்புத் திட்டங்களும் மக்களின் வாழ்க்கையைத் தொடும் என்று பிரதமர் தெரிவித்தார்.
நாட்டின் வளர்ச்சியின் பயன்கள், சமூகத்தின் அனைத்து பிரிவினருக்கும் கிடைக்க செய்வதை உறுதி செய்வது அவசியமாகும். இந்த நிதி நிலை அறிக்கை ஏழைகளுக்கு அதிகாரமளித்து, விவசாயிகளுக்கு உத்வேகம் அளித்து, பொருளாதார வளர்ச்சியில் திருப்புமுனையை உண்டாக்கும் என்று பிரதமர் கூறினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாட்டின் இளைஞர்கள் விவசாயத்தில் தொழில்முனைவோராக ஆவதை புதிய வேளாண்மை சீரமைப்புகள் எளிமைப்படுத்தி இருப்பதாக மத்திய அமைச்சர் திரு.ஜிதேந்திர சிங் கூறினார்
வேளாண் தொழில்முனைவோர் என்பதை இளைஞர்கள் ஒரு வேலையாகத் தேர்ந்தெடுப்பதை ஊக்குவிக்கும் வகையில் அவர்கள் வேளாண் தொழில்முனைவோர் ஆவதை பிரதமர் திரு.நரேந்திரமோடி கொண்டு வந்த வேளாண் சீரமைப்புகள் இன்றைக்கு எளிமைப்படுத்தியிருப்பதாக மத்திய அமைச்சர் திரு.ஜிதேந்திர சிங் தெரிவித்தார்.
தம்முடைய உதாம்பூர்-கத்துவா-தோடா மக்களவைத் தொகுதியில் 6 மாவட்டங்களைச் சேர்ந்த இளம் செயற்பாட்டாளர்கள், இளம் பஞ்சாயத்துத் தலைவர்கள், இளம் விவசாயிகளிடம் தனிப்பட்ட யுவசமேளன் நிகழ்வில் அவர் உரையாடினார். அப்போது பேசிய திரு.ஜிதேந்திர சிங், புதிய சீர்திருத்தங்களின் எண்ணற்ற பலன்கள் படிப்படியாக வெளிப்படுவதாகவும், வேளாண் குடும்பத்தை சாராத இளைஞர்கள் ஒரு நாள் வேளாண் சார்ந்த ஸ்டார்ட் அப் நிறுவனம் தொடங்க முன்வருவார்கள் என்றும் கூறினார். உயர் தொழில்நுட்ப முறைகள் மற்றும் புதிய தொழில்நுட்ப சாதனங்களுடன் இளம் விவசாயிகளுக்கு அதிகாரம் அளிப்பதுதான் அண்மையில் நாடாளுமன்றத்தின் கொண்டு வரப்பட்ட சட்டங்களின் நோக்கமாகும் என்றும் புதிய வாய்ப்புகளும் வசதிகளும் இந்த சட்டத்தில் உள்ளன என்றும் கூறினார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664457
ரெயில்வே அமைச்சகம்
இந்திய ரயில்வே துறையில் துணை மருத்துவப் பிரிவுகளில் 1923 பதவிகளுக்கான கணினி சார்ந்த தேர்வு, 2019 ஜூலை 19-ந் தேதி முதல் துவக்கம்
துணை மருத்துவப் பிரிவுகளில் 1923 பணியிடங்களுக்கான கணினி சார்ந்த தேர்வு முகாமை இந்திய ரயில்வே துறை 2019 ஜூலை 19-ந் தேதி முதல் துவங்கி, ஜூலை 21-ந் தேதி வரை 3 நாட்கள் நடத்துகிறது. இந்த பணி நியமன தேர்வில் 4 லட்சத்திற்கும் அதிகமானவர்கள் பங்கேற்க உள்ளதாகவும், நாடு முழுவதும் 107 நகரங்களில் அமைக்கப்படும் 345 மையங்களில் தேர்வு நடைபெறும் என்றும் இந்திய ரயில்வே துறை தெரிவித்துள்ளது.
பொருளாதாரத்தில் பின்தங்கியவர்களுக்கு இடஒதுக்கீட்டை வழங்கும் இந்திய ரயில்வே துறையின் முதலாவது பணிநியமன தேர்வாகும் இது. பொருளாதாரத்தில் பின்தங்கியவர்களுக்கான ஒதுக்கீடு செய்யப்பட்டுள்ள 10 விழுக்காடு காலி பணியிடங்களுக்கு, 4654 பேர் இந்தத் தேர்வுக்கு விண்ணப்பித்துள்ளனர்.
ஆங்கிலம், இந்தி உள்ளிட்ட 15 மொழிகளில் கேள்வித்தாள் அமையும் என்றும், தங்களுக்கு விருப்பமான மொழிகளில் தேர்வினை எழுதலாம் என்று தெரிவிக்கப்பட்டுள்ளது. இந்த தேர்வுக்கு அதிகபட்சமாக உத்தரப்பிரதேசத்திலும், அதற்கு அடுத்ததாக ராஜஸ்தான், மகாராஷ்டிரா மற்றும் கேரளா ஆகிய மாநிலங்களிலிருந்து அதிகமானவர்கள் விண்ணப்பித்துள்ளனர்.
தேர்வு செய்யப்படும் பணியாளர்கள் செவிலியர், சத்துணவு நிபுணர், சுகாதாரம் மற்றும் மலேரியா ஆய்வாளர், மருந்தாய்வாளர் உள்ளிட்ட பதவிகளுக்கு நியமிக்கப்படுவார்கள். 50 விழுக்காடுக்கும் அதிகமானவர்கள் செவிலியர் பணியிடங்களுக்கு விண்ணப்பித்திருக்கின்றனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 107.63 கோடியைக் கடந்தது
நாட்டில் கடந்த 24 மணி நேரத்தில் 30,90,920 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 107.63 கோடியைக்  கடந்தது. 1,08,50,694 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 15,054 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,12,794 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.23 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 130 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 12,885 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,48,579 ஆக உள்ளது; கடந்த 253 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.43 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,67,914 கொவிட் பரிசோதனைகள் செய்யப்பட்டன. இதுவரை சுமார் 61.23 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 41 நாட்களில் 2 சதவீதத்திற்கும் குறைவாக நீடித்து, தற்போது 1.17 சதவீதமாக உள்ளது. தினசரித் தொற்று விகிதம் 1.21 சதவீதமாக பதிவாகியுள்ளது. இந்த எண்ணிக்கை தொடர்ந்து 66 நாட்களாக 3 சதவீதத்திற்குக் கீழே 31 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769389
நிதி அமைச்சகம்
ஜிஎஸ்டி கவுன்சிலின் 48 ஆவது கூட்டத்திற்கு மத்திய நிதியமைச்சர் திருமதி நிர்மலா சீதாராமன் புதுதில்லியிலிருந்து காணொலிக் காட்சி மூலம் தலைமை தாங்கினார்
மத்திய நிதி மற்றும் கார்ப்பரேட்  விவகாரங்கள் துறை அமைச்சர் திருமதி நிர்மலா சீதாராமன் தலைமையில் 48 ஆவது ஜிஎஸ்டி கவுன்சில் கூட்டம் இன்று
புதுதில்லியில் காணொலிக் காட்சி மூலம் நடைபெற்றது. இந்தக் கூட்டத்தில் மத்திய நிதித்துறை இணை அமைச்சர் திரு பங்கஜ் சௌத்ரி மற்றும் மாநிலங்கள் /  யூனியன் பிரதேசங்களின் நிதியமைச்சர்கள், மத்திய நிதியமைச்சகம் மற்றும் மாநிலங்கள் / யூனியன் பிரதேசங்களின் மூத்த அதிகாரிகள் கலந்து கொண்டனர்.
ஜிஎஸ்டியில் இணக்கத்தை உருவாக்குவதற்கான மற்றும் வர்த்தக வசதிக்கான நடவடிக்கைகளாக ஜிஎஸ்டி வரிவிகிதங்களில் மாற்றங்கள் தொடர்பான பரிந்துரைகளை ஜிஎஸ்டி கவுன்சில் வழங்கியது.
இதன்படி பயறு வகைகளின் தொலி, உமி, தவிடு மீதான 5% வரி ரத்து செய்யப்படுகிறது.
பெட்ரோலுடன் கலப்பதற்கு சுத்திகரிப்பு நிலையங்களுக்கு வழங்கப்படும் எத்தைல் ஆல்கஹால் மீதான 18.5% வரி 5% ஆகக் குறைக்கப்படுகிறது.
புதினா எண்ணெய்க்கு  இருப்பது போல் மெந்தா பொருள்களுக்கும் கொள்முதல் செய்வோரிடம் வரிபெற முடிவு செய்யப்பட்டது .
நான்கு நிபந்தனைகளைப் பூர்த்தி செய்யும் மோட்டார் வாகனங்களுக்கு 22% என்ற உயர் அளவான இழப்பீட்டு வரிவிகிதம் பொருந்தும்.
ரூபே கடன் அட்டைகள், குறைந்த மதிப்பிலான பரிவர்த்தனைகளுக்குரிய பிம் யுபிஐ ஆகியவற்றை ஊக்கப்படுத்தும் திட்டத்தின் கீழ் மத்திய அரசால் வங்கிகளுக்கு வழங்கப்படும் ஊக்கத்தொகை அதன் தன்மையில் மானியம் என்பதால் இது வரிவிதிப்புக்கு உட்படாது.
சரக்குகள் அல்லது சேவைகளை அல்லது இரண்டையும் வழங்காமல் ரசீது மட்டும் வழங்கிய குற்றம் தவிர மற்றவற்றில் ஜிஎஸ்டியின் கீழ் வழக்கு தொடர்வதற்கான தொகையின் அளவு ரூ. 1 கோடியிலிருந்து ரூ. 2 கோடியாக உயர்த்தப்படுகிறது.
ஜிஎஸ்டியில் பதிவு செய்யாதவர்களுக்கு சேவைக் குறைபாடுகள் ஏற்பட்டால் பணத்தைத் திரும்பப் பெறுகின்ற நடைமுறை இல்லை. எனவே இதில் மாற்றம் கொண்டுவர சிஜிஎஸ்டி விதிகள் 2017ல் திருத்தம் செய்ய ஜிஎஸ்டி கௌன்சில் பரிந்துரை செய்துள்ளது.
சில நிபந்தனைகளுக்கு உட்பட்டு மாநிலங்களுக்கு இடையே இ-வணிக ஆப்ரேட்டர்கள் மூலம் பொருள்கள் மற்றும் சேவைகள் வழங்க 47ஆவது ஜிஎஸ்டி கவுன்சில் ஒப்புதல் அளித்தது. இதற்கான நடைமுறைகளுக்குக் கால அவகாசம் தேவைப்படுவதால் இதனை 01.10.2023 முதல் அமல்படுத்த 48ஆவது கவுன்சில் பரிந்துரை செய்துள்ளது.
PIB Headquarters
நடவடிக்கைகளைதடுக்கதானாகமுன்வந்துவருமானவரிசெலுத்துங்கள் வருமானவரித்துறைகோரிக்கை
நம்நாட்டின்மொத்தநேரடிவரிவருவாய்வசூலில், தமிழ்நாடு & புதுச்சேரிமண்டலவருமானவரித்துறைநான்காம்இடத்தைவகிக்கிறது. தமிழ்நாடு & புதுச்சேரிமண்டலவருமானவரித்துறை வரி செலுத்துவோரின்எண்ணிக்கையைஅதிகப்படுத்துவதில்பல்வேறுநடவடிக்கைகளை எடுத்து வருகிறது. நம் மண்டலத்தில்வருமானவரித்துறை வரி செலுத்துவோரிடம் விழிப்புணர்வு ஏற்படுத்துதல், சட்ட அமலாக்கம் மற்றும் வலுவான தடுப்பு முறைகளால்தன்னிச்சையான வரி செலுத்துதல் என்ற நிலையை ஏற்படுத்த முனைகிறது.தமிழ்நாடு & புதுச்சேரிவருமானவரித்துறை வரி ஏய்ப்பு தடுப்புமுறைகளாகவரி ஏய்ப்பாளர்களுக்கு எதிராக,கீழ்கண்டவழக்கு நடவடிக்கைகளை எடுத்துள்ளது:
 வருமானவரிப் படிவம் தாக்கல் செய்யாதது தொடர்ப்பாக 191 வழக்குகள்.
 வரி ஏய்ப்பு மற்றும் வரி செலுத்தாமை தொடர்பாக 58 வழக்குகள்.
 முறையாக வரி பிடித்தம் செய்யாமை மற்றும் பிடித்த வரியை செலுத்தாமை தொடர்பாக 69 வழக்குகள்.
வருமானவரித்துறைஇது போன்ற குற்றங்களுக்கு எதிராக உரிய சட்ட நடவடிக்கை எடுப்பதில் உறுதி பூண்டுள்ளது.
நிலுவையில் உள்ள வரி, வட்டி மற்றும் அபராதத்தொகை வசூல் தொடர்பாக, வரி ஏய்ப்பாளர்களுக்கு எதிராக வருமானவரித்துறை துறை சொத்துக்களைக்கைப்பற்றுதல் போன்ற கடும் நடவடிக்கைகளை 98 வழக்குகளில்எடுத்துள்ளது.மேலும், சூழ்நிலைக்கேற்ப பிணை சொத்துக்களை ஏலம் விடவும் நடவடிக்கைகள் எடுக்கப்பட்டுள்ளன.
தன்னிச்சையாக வரி செலுத்துதல் என்ற நிலையை ஏற்படுத்த வருமானவரித்துறை ஏற்கனவே வருமானவரிப்படிவம் தாக்கல் செய்து, இப்போது தாக்கல் செய்யாத அனைத்து வரி செலுத்துவோருக்கும் கடிதம் மூலம், மதிப்பீட்டு ஆண்டு 2016-17  மற்றும் மதிப்பீட்டு ஆண்டு 2017-18 க்கான வருமானவரிப்படிவம் தாக்கல் செய்ய 31 மார்ச் 2018 வரை மட்டுமே காலக்கெடு உள்ளது என்பதை தெரியப்படுத்தி வருகிறது.வருமானவரிச்சட்டம் 139இன் கீழ் உள்ள காலக்கெடுவுக்குள்வருமானவரிப்படிவம் தாக்கல் செய்யாதவர்கள்,அக்குறிப்பிட்ட மதிப்பீட்டு ஆண்டு முடிந்த பின் வருமானவரிப்படிவம் தாக்கல் செய்ய இயலாது எனும் வண்ணம் 1961 ஆம்ஆண்டுவருமானவரிச் சட்டம்திருத்தப்பட்டுள்ளது என்பதை அனைவரும் கவனத்தில் கொள்ள வேண்டும்.
வரி செலுத்துபவர்களின் தன்னிச்சையான வரி செலுத்தும் போக்கைஊக்குவிக்கும் வகையில்வருமானவரித்துறைகோரிக்கை விடுக்கிறது. தன்னிச்சையாக வரி செலுத்துதல் மூலம் மேற்கூறிய நடவடிக்கைகளை தவிர்க்கமுடியும்.
சிறப்பு சேவைகள் மற்றும் கட்டுரைகள்
தி.நகரில் அஞ்சல் குறைதீர்ப்பு முகாம்
சென்னை தி.நகரில் உள்ள முதுநிலை அஞ்சல் கோட்ட கண்காணிப்பாளர் அலுவலகம், சென்னை மத்திய மண்டல அலுவலகம், சிவஞானம் சாலை, சென்னை 600 017 என்ற முகவரியில் 28.09.2022 அன்று மாலை 4.00 மணியளவில் அஞ்சல் குறைதீர்ப்பு முகாம் நடைபெறுகிறது. பொதுமக்கள் தங்களது புகார்களை கையொப்பமிட்ட கடிதத்தில் கீழ்கண்ட விவரங்களோடு-
பதிவு தபால் , பார்சல், காப்பீடு, மணியார்டர், அனுப்புநர் மற்றும் பெறுநர் முகவரிகள் போன்ற தகவல்களுடன் அனுப்பவும். பொதுமக்கள் சேமிப்பு வங்கி கணக்கு, பணபரிவர்த்தனை சான்றிதழ் தொடர்பான புகார்களும் அனுப்பலாம். புகார்களை கீழ்கண்ட தபால் நிலையங்களுக்கு தபால் மூலமாகவோ அல்லது மின்னஞ்சல் Email-dochennaicitycentral@indiapost.gov.in மூலமாகவோ அனுப்பலாம்.
|
|
1. தி.நகர் தலைமை அஞ்சல் அலுவலகம், சென்னை 600 017
|
|
2. மயிலாப்பூர் தலைமை அஞ்சல் அலுவலகம், சென்னை 600 004
|
|
3. சூளைமேடு அஞ்சல் அலுவலகம், சென்னை 600 094
|
|
4. ராயப்பேட்டை அஞ்சல் அலுவலகம், சென்னை 600 014
|
|
5. கிரீம்ஸ் ரோடு அஞ்சல் அலுவலகம், சென்னை 600 006
|
|
6. தேனாம்பேட்டை அஞ்சல் அலுவலகம், சென்னை 600 018
|
|
7. நுங்கம்பாக்கம் மண்டல வளர்ச்சி அலுவலகம், சென்னை 600 034
|
|
8. கோபாலபுரம் அஞ்சல் அலுவலகம், சென்னை 600 086
|
|
9. திருவல்லிக்கேணி அஞ்சல் அலுவலகம், சென்னை 600 005
|
|
10. தி.நகர் வடக்கு அஞ்சல் அலுவலகம், சென்னை 600 017
|
|
11. தி.நகர் தெற்கு அஞ்சல் அலுவலகம், சென்னை 600 017
|
|
12. இந்தி பிரச்சார சபா அஞ்சல் அலுவலகம், சென்னை 600 017
|
|
13. மந்தவெளி அஞ்சல் அலுவலகம், சென்னை 600 004
|
|
14. விவேகானந்தா கல்லூரி அஞ்சல் அலுவலகம், சென்னை 600 004
|
|
15. சாஸ்திரி பவன் அஞ்சல் அலுவலகம், சென்னை 600 006
|
|
16. டிபிஐ வளாகம் அஞ்சல் அலுவலகம், சென்னை 600 006
|
|
17. தேனாம்பேட்டை மேற்கு அஞ்சல் அலுவலகம், சென்னை 600 006
|
|
18. நுங்கம்பாக்கம் நெடுஞ்சாலை சென்னை 600 034
|
|
19. லயோலா கல்லூரி, சென்னை 600 034
|
|
20. லாயிட்ஸ் எஸ்டேட், சென்னை 600 014
|
|
21. முதன்மை கணக்காளர் பொது அஞ்சல் அலுவலகம், சென்னை 600 018
|
|
22. சேப்பாக்கம் அஞ்சல் அலுவலகம், சென்னை 600 005
|
|
23. சென்னை பல்கலைக்கழகம் அஞ்சல் அலுவலகம் சென்னை 600 005
|
|
24.பார்த்தசாரதி கோயில் அஞ்சல் அலுவலகம், சென்னை 600 005
சென்னை மத்திய கோட்டம், முதுநிலை அஞ்சல் கோட்ட கண்காணிப்பாளர் மேஜர் திவ்யா த. வெளியிட்ட செய்திக் குறிப்பில் தெரிவிக்கப்பட்டுள்ளது.
மத்திய பணியாளர் தேர்வாணையம்
தேசிய பாதுகாப்பு அகாடமி மற்றும் கடற்படை அகாடமி, 2023 எழுத்துத் தேர்வு முடிவுகள் அறிவிப்பு
கடந்த ஏப்ரல் 16 அன்று மத்திய குடிமைப் பணிகள் தேர்வாணையம் நடத்திய தேசிய பாதுகாப்பு அகாடமி மற்றும் நேவல் அகாடமி எழுத்து தேர்வு 2023- ன் முடிவுகள் வெளியிடப்பட்டுள்ளன. தேர்ச்சி பெற்ற விண்ணப்பதாரர்கள். தேசிய பாதுகாப்பு அகாடமியின் ராணுவம், கடற்படை மற்றும் விமானப்படை பிரிவுகளில் சேர்வதற்கான 151வது படிப்புக்கும், 2ம் தேதி முதல் தொடங்கும் 113வது இந்திய கடற்படை அகாடமி படிப்புக்கும் பாதுகாப்பு அமைச்சகத்தின் சேவைகள் தேர்வு வாரியத்தின் 2024 ஜனவரி நேர்காணலுக்கு தகுதி பெற்றுள்ளனர். தேர்வு முடிவுகளை ஆணையத்தின் www.upsc.gov.in என்ற இணையதளத்திலும் காணலாம்.
அனைத்து தேர்வர்களின் தேர்வு தற்காலிகமானதாகும். தேர்வில் சேருவதற்கான நிபந்தனைகளுக்கு இணங்க, “விண்ணப்பதாரர்கள் எழுத்துப்பூர்வ முடிவு அறிவிக்கப்பட்ட இரண்டு வாரங்களுக்குள் இந்திய ராணுவ ஆட்சேர்ப்பு இணையதளத்தில் joinindianarmy.nic.in இல் தங்களை ஆன்லைனில் பதிவு செய்யுமாறு கேட்டுக் கொள்ளப்படுகிறார்கள். வெற்றி பெற்ற விண்ணப்பதாரர்களுக்கு நேர்காணலின் தேர்வு மையங்கள் மற்றும் தேதிகள் ஒதுக்கப்படும், அவை பதிவு செய்யப்பட்ட மின்னஞ்சல் முகவரியில் தெரிவிக்கப்படும்.
எஸ்எஸ்பி நேர்காணலின் போது விண்ணப்பதாரர்கள் வயது மற்றும் கல்வித் தகுதிக்கான அசல் சான்றிதழ்களை அந்தந்த சேவைத் தேர்வு வாரியங்களில் சமர்ப்பிக்குமாறு கேட்டுக் கொள்ளப்படுகிறார்கள்.
இறுதி முடிவு வெளியான நாளிலிருந்து பதினைந்து  நாட்களுக்குள் தேர்வர்களின் மதிப்பெண் பட்டியல்கள் ஆணையத்தின் இணையதளத்தில் வெளியிடப்படும்.  முப்பது  நாட்களுக்குள் இணையதளத்தில் கிடைக்கும்.
விவசாயத்துறை அமைச்சகம்
மத்திய அமைச்சர் திரு நரேந்திர சிங் தோமர் 'அமுல் தேனை' அறிமுகப்படுத்தினார்
'தேசிய தேனீ வாரியம்' உடனான ஒருங்கிணைந்த ஒத்துழைப்பின் கீழ், குஜராத் கூட்டுறவு பால் சந்தைப்படுத்துதல் கூட்டமைப்பின் தயாரிப்பான அமுல் தேனை கால்நடைப் பராமரிப்பு, மீன்வளம் மற்றும் பால்வளத்துறை அமைச்சர் திரு. பர்ஷோத்தம் ருபாலா முன்னிலையில் மத்திய வேளாண் மற்றும் விவசாயிகள் நல அமைச்சர் திரு. நரேந்திர சிங் தோமர் காணொலி மூலம் இன்று அறிமுகப்படுத்தினார்.
நிகழ்ச்சியில் உரையாற்றிய திரு. தோமர், சிறு விவசாயிகளின் வருமானத்தை அதிகரிப்பதில் தேசிய தேனீ வளர்ப்பு மற்றும் தேன் இயக்கத்தின் முக்கியத்துவத்தை விளக்கினார். தேனீ வளர்ப்பின் மூலம் விவசாயிகள்/தேனீ வளர்ப்பாளர்களின் வருமானத்தை இரட்டிப்பாக்க ரூ 500 கோடி நிதி ஒதுக்கீட்டுடன் இது செயல்படுத்தப்படுகிறது.
நாட்டில் 86 சதவீத சிறு விவசாயிகள் இருப்பதாக திரு. தோமர் கூறினார். இந்த சிறு விவசாயிகளின் வருமானத்தை அதிகரிக்க, தேனீ வளர்ப்பு போன்ற விவசாயத்தின் மற்ற பரிமாணங்களுடன் அவர்களை இணைப்பது அவசியம்.
குஜராத்தின் மண்ணில் ஒரு இனிமையான புரட்சிக்கான தனது விருப்பத்தை பிரதமர் திரு. நரேந்திர மோடி வெளிப்படுத்தியதாகவும், அமுல் தேனை இன்று தொடங்குவதன் மூலம் பிரதமரின் கனவை நிறைவேற்றும் பயணத்தை இந்தியா தொடங்கியுள்ளது என்றும் அமைச்சர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759036
-----
(Visitor Counter : 257
மத்திய அமைச்சரவை
உஜ்வாலா திட்டப்பயனாளிகள் 01.07.2020 முதல் மூன்று மாதங்களுக்கு ‘’பிரதமர் ஏழைகள் நல்வாழ்வுத் திட்டப்’’ பயன்களை பெறுவதற்கான காலத்தை நீட்டிக்க மத்திய அமைச்சரவை ஒப்புதல்
“பிரதமர் ஏழைகள் நல்வாழ்வுத் திட்டத்தின் பயன்களை உஜ்வாலா திட்டப் பயனாளிகளுக்கு 01.07.2020 முதல் மேலும் மூன்று மாதங்களுக்குக் கிடைக்கச் செய்யும் வகையில், காலநீட்டிப்பு செய்யும் மத்திய பெட்ரோலியம் மற்றும் இயற்கை வாயு அமைச்சகத்தின் உத்தேச முடிவுக்கு புதுதில்லியில் இன்று பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
ஏழைகள் மற்றும் பெருந்தொற்றால் ஏற்பட்டுள்ள சிரமத்தால் பாதிக்கப்பட்டுள்ள பிரிவினருக்கு உணவுப் பாதுகாப்பு வழங்கும் வகையில், “பிரதமர் ஏழைகள் நல்வாழ்வு அன்னத் திட்டம்’’ மத்திய அரசால் நிவாரணத் தொகுப்பாக அறிவிக்கப்பட்டது. பிரதமர் உஜ்வாலா திட்டதின் கீழ், சமையல் எரிவாயு இணைப்பு பெற்றுள்ள ஏழைக் குடும்பங்களுக்கும் இந்தத் தொகுப்பு சேர்க்கப்பட்டுள்ளது. இந்தத் திட்டதின் கீழ், பயனாளிகளுக்கு 01.04.2020 முதல் மூன்று மாதங்களுக்கு இலவச எரிவாயு உருளைகள் வழங்கத் திட்டமிடப்பட்டது.
இத்திட்டத்தின் கீழ், ஏப்ரல் முதல் ஜூன் வரை ரூ.9709.86 கோடி பயனாளிகளின் வங்கிக் கணக்குகளுக்கு நேரடியாக மாற்றப்பட்டுள்ளன. 11.97 கோடி எரிவாயு உருளைகள் இத்திட்டப் பயனாளிகளுக்கு விநியோகிக்கப்பட்டுள்ளன. கொரோனா தொற்று காரணமாக ஏற்பட்டுள்ள சிரமத்தால் பாதிக்கப்பட்டோருக்கு மேலும் நீண்ட காலத்துக்கு இது தேவைப்படுகிறது.
இத்திட்டத்தை ஆய்வு செய்த போது, உஜ்வாலா திட்டப் பயனாளிகளில் ஒரு பிரிவினர், இத்திட்டக் காலத்திற்குள் வங்கியில் செலுத்தப்பட்ட அட்வான்ஸ் தொகையை எரிவாயு உருளை வாங்குவதற்கு பயன்படுத்தவில்லை என்பது தெரிய வந்தது. எனவே, இத்திட்டத்தை மேலும் மூன்று மாதங்களுக்கு நீட்டிக்கும் மத்திய பெட்ரோலியம் மற்றும் இயற்கை வாயு அமைச்சகத்தின் பரிந்துரைக்கு அமைச்சரவை ஒப்புதல் வழங்கியுள்ளது. இது, இன்னும் எரிவாயு உருளை வாங்காதவர்களுக்குப் பயனளிக்கும். எனவே, வங்கிக் கணக்குகளுக்கு ஏற்கனவே மாற்றப்பட்ட முன்பணத் தொகையை இலவச எரிவாயு உருளை பெறுவதற்கு வரும் செப்டம்பர் 30-ஆம் தேதி வரை பயன்படுத்திக் கொள்ளலாம்.
ரெயில்வே அமைச்சகம்
ரூ. 115000 கோடி மதிப்பில் 58 அதிக சிக்கலான மற்றும் 68 சிக்கலான திட்டங்கள்: இந்திய ரயில்வே
“வருங்காலத்திற்குத் தயாராகும்” வகையில் ரூ. 115000 கோடி மதிப்பில் 58 அதிக சிக்கலான மற்றும் 68 சிக்கலான திட்டங்களை வரும் ஆண்டுகளில் மேற்கொள்ளும் தீவிர முயற்சியில் இந்திய ரயில்வே ஈடுபட்டுள்ளது.
கொவிட் சவால்களுக்கு இடையேயும், வழித்தடங்களின் திறனை அதிகரிப்பதற்கு மிக முக்கியமான திட்டங்களை நிறைவு செய்யும் முயற்சியில் இந்திய ரயில்வே துரிதமாக ஈடுபட்டுவருகிறது.
ரூ.11,588 கோடி மதிப்பில் 1,044 கிலோமீட்டர் தொலைவில் 29 அதிக சிக்கலான திட்டங்கள் கடந்த ஓராண்டில் பயன்பாட்டுக்கு வந்தன.
ரூ. 39663 கோடி மதிப்பில் மொத்தம் 3750 கிலோ மீட்டர் தொலைவில் 58 அதிக சிக்கலான திட்டங்களை இந்திய ரயில்வே கண்டறிந்தது. இவற்றில் 27 திட்டங்கள் நடப்பாண்டு டிசம்பர் மாதமும், மீதமுள்ள 2 திட்டங்கள் 2022-ஆம் ஆண்டு மார்ச் மாதமும் நிறைவடைந்து ஒப்படைக்கப்படும்.
போக்குவரத்து அதிகரிப்பு, கொண்டு சேர்க்கப்படும் பொருட்கள், முக்கிய வழித்தடங்கள் ஆகியவற்றின் அடிப்படையில், ஏற்கனவே மேற்கொள்ளப்பட்டு வரும் திட்டங்கள் உட்பட விரிவாக்கப் பணிகளின் தேவை அதிகம் உள்ளவை , அதிக சிக்கலான திட்டங்கள்  என்றும், இதற்கு அடுத்து நிறைவேற்றப்பட வேண்டியுள்ளவை, சிக்கலான திட்டங்கள்  என்றும் குறிப்பிடப்படுகின்றன. மின்மயமாக்கல், சமிக்ஞை பணிகள் உள்ளிட்டவையும் இதில் அடங்கும்.
நிதி ஒதுக்கீட்டில் கூடுதல் கவனம் மற்றும் தொடர் கண்காணிப்பின் வாயிலாக இந்தத் திட்டங்களை முன்கூட்டியே நிறைவு செய்ய இலக்கு நிர்ணயிக்கப்பட்டுள்ளது. இந்தத் திட்டங்கள் நிறைவடைந்த பிறகு போக்குவரத்து மற்றும் பாதுகாப்பு மேம்படுவதுடன், கண்டறியப்பட்டுள்ள வழித்தடங்களில் கூடுதல் பயணிகள் மற்றும் சரக்கு ரயில்களை இயக்கும் திறனும் உருவாகும். கண்டறியப்பட்டுள்ள இந்த திட்டங்களை முன்கூட்டியே நிறைவு செய்வதற்குத் தேவையான நிதி ஒதுக்கீட்டில் முன்னுரிமை அளிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731111
-----
(Visitor Counter : 216
வணிகம் மற்றும் தொழில்துறை அமைச்சகம்
வேளாண் ஏற்றுமதிக்கொள்கை 2018-க்கு அமைச்சரவை ஒப்புதல்
வேளாண் ஏற்றுமதிக்கொள்கை 2018-க்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. மத்தியில் கண்காணிப்புக் கட்டமைப்பை நிறுவும் ஆலோசனைக்கும் அமைச்சரவை ஒப்புதல் அளித்துள்ளது. இதற்கு வர்த்தக அமைச்சகம், மேம்பாட்டு முகமையாக செயல்படும். சம்பந்தப்பட்ட மாநில அரசுகளின் பிரதிநிதிகள், பல்வேறு அமைச்சகங்கள், துறைகள், முகமைகள், ஆகியவை வேளாண் ஏற்றுமதிக் கொள்கையின் அமலாக்கத்தைக் கண்காணிக்கும்.
வேளாண் துறையில் உலக சக்தியாக இந்தியாவை உருவாக்குதல், விவசாயிகளின் வருமானத்தை அதிகரித்தல் பொருத்தமான கொள்கை திட்டங்கள் மூலம் இந்திய வேளாண் வளங்கள் ஏற்றுமதியை ஊக்கப்படுத்துதல் ஆகியவை இந்தக் கொள்கையின் தொலைநோக்குப் பார்வையாகும்.
நோக்கங்கள்:
- 2022-க்குள் வேளாண் பொருள்கள் ஏற்றுமதியை இரண்டு மடங்காக்குவது.
- அழுகும் பொருட்கள் உள்ளிட்ட வேளாண் பொருட்களை மதிப்புக்கூட்டி நமது ஏற்றுமதி நிலையை மாற்றி அமைப்பது.
- புதிய, உள்நாட்டுத் தன்மை உடைய, இயற்கையான, நெறிமுறை சார்ந்த, பாரம்பரிய மற்றும் பாரம்பரியம் அல்லாத வேளாண் பொருட்களை ஏற்றுமதி செய்வது.
- தூய்மைப்பிரச்சினை மற்றும் பிற தடைகளை அகற்றி எளிதாக சந்தை வாய்ப்பு கிடைப்பதற்கு நிறுவன முறையை உருவாக்குவது.
- வெகுவிரைவில் உலக மதிப்புத் தொடருடன் ஒருங்கிணைப்பை ஏற்படுத்தி வேளாண் பொருட்கள் ஏற்றுமதியில் இந்தியாவின் பங்கினை இரண்டு மடங்காக்கப் பாடுபடுவது.
- வெளிநாட்டுச் சந்தைக்கான ஏற்றுமதி வாய்ப்புகளின் மூலம் விவசாயிகளை ஆதாயம் பெறச் செய்வது.
-----
எஸ் எம் பி - கீதா
(Visitor Counter : 147